**SOKNERÅDSMØTE FOR VALESTRAND OG FØRDE SOKN**

**EIKELAND KAPELL 06.06.24 KL 1630.**

Desse møtte : Jostein Valen, Else M. Egenberg, Sigmund Skard, Martin G. Haugland, Tove M. Bjørge Ottesen, Tor Helge Hardeland, Anne Mari Fisketjøn, Wenche Strømøy, Arild Steinsland.

Tor Helge ønskte oss velkomne til Eikeland kapell, og me starta på saklista.

Sak 33/24 Godkjenning av innkalling, sakliste og referat.

Det var ingen merknader til innkalling, sakliste eller referat. Solveig og Sigmund får framleis ikkje opna word-dokumentet som referatet er skrive i, men Tor Helge sender det vidare til dei.

Sak 34/24 Arrangement som har vore og som kjem.

* Førre veke var det 1000 års jubileum for Kristenretten i Norge, og vart markert på Moster. Mange møtte opp, og mange fekk det med seg via TV-overføring. Det var eit vellukka arrangement med flott ver. Evaluering rundt bordet, var at alt var med, ingen gløymt og alle inkludert, og det virka som om alt fungerte etter oppskrifta. All ære til arrangørane.
* Laurdag 15.06.24 er det konsert i kyrkje i regi av Kulturkyrkjekomiteen
* I slutten av månaden skal det vera Valenfestival-gudsteneste i Valestrand Kulturkyrkje med kyrkjekaffi i Valen heimen.’
* 02.07.24 – Opning av utstilling i Valestrand Kulturkyrkje med utstilling i kyrkjerommet, Anne Mari har ansvar for dette, og det er ordførar eller varaordførar som opnar.
* Uke 29 er det open kyrkje og nokon må vera der 16., 17. og 18. juli frå kl 1600 – kl 1900 for å koke kaffi og steike vafler. Tove melder seg til 16/7, Else til 17/7 og Tor Helge til 18/7. Skilt må hengjast opp ute ved vegen.
* I september blir det bispevisitas av Ragnhild Jepsen. Det er planlagt ein kulturkveld i kulturkyrkja som har 20 års jubileum i år. Mykje program er alt på plass, og det famnar både mannskor, teatergruppe, Valenheimen m.m. Gjenbruksløa har og jubileum i år, så det er mykje å ta tak i. Meir om dette kjem me tilbake til etter neste møte.

Sak 35/24 Gudstenester.

* 09.06.24 Gudsteneste i Førde kyrkje – Skaparverkets dag. Det blir tursti, og servering av boller i prestegarden.

* 07.07.24 Ekstra bygdagudsteneste med kyrkjekaffi Lensmannsgarden. Det kjem to prestar utanfrå, Torstein Lalim og Jens Hovda som begge har aner frå Sveio.
* Me har alle fått liste over gudstenester fram til 1. september i år. Arild sender ut ny gudstenesteliste til oss på mail

Sak 36/24 Diakonistilling i Sveio.

Dette er ei sak me har hatt oppe fleire gonger. Nå har det kome eit nytt forslag om ei 50 % stilling i staden for 2 x 20 % stilling som vil bli finansiert med 50 % av Gjenbruksløa og 50 % av Sveio kommune. På det nåverande tidspunkt er det ikkje aktuelt å få til ei 100 % stilling. Denne stillinga skal ikkje koste kyrkja noko. Ei 50 % stilling medfører at personen blir ein del av staben. Det blir ei diakonistilling som me på sikt ønskjer kan utvidast til ei 100 % stilling. Noko er sett av til diakonale forhold, personen er med på stabsmøter og kan organisere ein del frivillig arbeid. Slik saka nå ligg føre, stiller me oss samla bak forslaget.

Sak 37/24 Kyrkjevert-lister i Førde kyrkje.

Det er ikkje lengre nokon som set opp lister over kyrkjevertar i Førde kyrkje. Tove og Elisabeth vart bedt om å gjera dette saman, evt. få til 4-5 faste par som kan ta jobben framover. Dei kan få tips av tidlegare soknerådsmedlem Øyvind Tislavoll. Jobben må gjerast ut i august ein gong.

**Neste møte i soknerådet : Torsdag 15.08.24 kl 1800 – Valestrand Kulturkurkje.**

Straumøy 07.06.24 Wenche Strømøy – skrivar